سعدی شیرازی

مصلح الدين شیخ سعدی آج سے تقريباً 800 برس پہلے ايران كے شہر شیراز ميں پيدا ہوئے۔ آپ ایک بہت بڑے معلم مانے جاتے ہيں-آپ كى دو كتابيں گلستان اور بوستان بہت مشہور ہيں-پہلى كتاب گلستان نثر ميں ہے جبكہ دوسرى كتاب بوستان نظم ميں ہے- آپ نے سو برس كى عمر ميں شيراز، ايران ميں انتقال فرمايا-

 سوانح حیات 

شیخ

1210ء میں ایران کے شہر شیراز میں پیدا ہوئے۔ آپ کے والد کی وفات آپ کے بچپن میں ہی ہو گئی تھی۔ اپنی جوانی میں سعدی نے غربت اور سخت مشکلات کا سامنا کیا اور بہتر تعلیم کے لیے آپ نے اپنے آبائی شہر کو خیرباد کہا اور بغداد تشریف لے آئے۔ آپ نے المدرسة النظاميہ میں داخلہ لیا، جہاں آپ نے اسلامی سائنس، قانون، حکمت و فلسفہ، تاریخ، عربی ادب اور اسلامی الٰہیات کی تعلیم حاصل کی۔ سعدی شیرازی نے جامع نظامیہ سے فارغ التحصیل ہونے کے بعد متعدد ملکوں کی سیاحت کی۔ وہ شام، مصر، عراق، انتولیا بھی گئے، جہاں بڑے شہروں کی زیارت کی، گاہکوں سے بھرے پررونق بازار دیکھے، اعلیٰ درجہ کے فنون لطیفہ کے نمونوں سے محضوظ ہوئے اور وہاں کے علما اور فن کاروں سے ملاقاتیں کی۔ آخر کار وہ جہادی صوفیوں کے ایک گروہ میں شامل ہو گئے، جو صلیبی جنگوں میں شریک تھا۔ ان کے ساتھ مل کر انھوں نے جنگیں لڑیں۔ ایک ایسی ہی جنگ میں وہ جنگی قیدی بنے اور سات سال اس کیفیت میں گزارے۔ ایک غلام کی حیثیت سے وہ خندقیں کھودنے کے کام پر متعین رہے۔ مملوکوں نے تاوان ادا کیا، تو جنگی قیدیوں کو رہا کیا گیا۔ ،جن میں سعدی شیرازی بھی شامل تھے۔ قیدسے رہائی کے بعد سعدی شیرازی یروشلم(بیت المقدس) چلے گئے۔ وہاں سے مکہ اور مدینہ کا رُخ کیا۔ بیس برس کی طویل مسافت کے بعد سعدی شیرازی آخر کار اپنے آبائی وطن ایران پہنچے ،جہاں انھیں اپنے پرانے رفقا کی صحبت میسر آئی۔

خراسان میں ان کی ملاقات ایک ترکی امیر طغرل سے ہوئی، جن سے بہت جلد گہری دوستی ہو گئی۔ وہ سعدی شیرازی کو ساتھ لیے سندھ گیا، جہاں انھیں پیر پتر سے ملنے کا موقع ملا، جو ایرانی صوفی شیخ عثمان مروندی کے پیروکار تھے۔ اس سفر میں وہ برصغیر بھی آئے اور وسطی ایشیا کے ممالک کی بھی سیر کی، جہاں و منگول حملوں سے بچے رہنے والے مسلمانوں سے ملے۔ یہی طغرل بعد ازاں سلطنت دہلی کی ملازمت میں داخل ہو گیا۔ اس نے سعدی شیرازی کوبھی اپنے ہاں مدعو کیا۔ سعدی شیرازی، جو ثقافتوں کی رنگا رنگی کے شائق تھے، اس دعوت پر لبیک کہتے ہوئے چل پڑے اور دہلی اور گجرات میں جا کر رہے۔ اس دورمیں انھیں سومناتھ کے تاریخی مندر کی سیر کابھی موقع ملا ۔

تصغیر|سعدی شیرازی کاکاشغر کے نوجوانوں کی طرف سے بخارا میں ایک عوامی اجتماع کے موقع پر استقبال۔

 تصانیف 
سعدیؔ نے بہت سی کتابیں تصنیف کیں جن میں گلستان، بوستان کو زیادہ شہرت ملی مگر ان کے علاوہ عربی قصیدہ قافیہ میم،طیبات، بدائع، خواتیم، قصائد فارسیہ، مراثی، طمعات، مثلثات،(فارسی،عربی اور ترکی میں) قصائد عربیہ، ترجیعات، مقطعات، مجلسِ ہزل، مطائبات، رباعیات، مفردات اور غزلیات بھی ہیں

 گلستان
 بوستان

 بنی آدم 
سعدی کو ان کے اقوال زریں کی وجہ سے بہت شہرت حاصل ہے۔ جن میں سب سے زیادہ مشہور "بنی آدم"، "گلستان" کا حصہ ہے:

بنی آدم اعضاے یک دیگرند

کہ در آفرینش ز یک گوہرند

چو عضوے بہ درد آورَد روزگار

دگر عضوہا را نمانَد قرار

تو کز محنت دیگران بے غمی

نشاید کہ نامت نہند آدمی

تصغیر| ایک مغل مسودہ سے لیا گیا بوستان کا پہلا صفحہ |325x325px

تصغیر|دائیں|<center> مزار سعدی

 نگار خانہ 

 وفات 
9 دسمبر 1292ء کو شیراز میں انتقال کر گئے۔

 حوالہ جات 

 بیرونی روابط 
 The Bustan of Saadi، English translation, 74 p.، Iran Chamber Society (PDF)۔
 The Golestan of Saadi، translated by رچرڈ فرانسس برٹن، 213 p.، Iran Chamber Society (PDF)۔
 Golestan Saadi، the complete work, in Persian (ParsTech)۔ This work can be freely downloaded (File size, compiled in pdf format: 485 KB)۔
 Saadi Shirazi, Sheikh Mosleh al-Din، Persian Language & Literature, Iran Chamber Society۔
 The Gulistan of Sa'di

زمرہ:1184ء کی پیدائشیں
زمرہ:ایران کی قومی علامات
زمرہ:ایرانی اہل سنت
زمرہ:ایرانی شخصیات
زمرہ:ایرانی صوفیاء
زمرہ:ایرانی مرد شعرا
زمرہ:بارہویں صدی کے فارسی شعرا
زمرہ:تیرہویں صدی کی ایرانی شخصیات
زمرہ:تیرہویں صدی کی وفیات
زمرہ:تیرہویں صدی کے فارسی شعرا
زمرہ:تیرہویں صدی کے مصنفین
زمرہ:سو سالہ ایرانی شخصیات
زمرہ:سو سالہ فارسی بان شخصیات
زمرہ:شیخ سعدی
زمرہ:شیراز
زمرہ:شیراز کی شخصیات
زمرہ:صوفی شعرا
زمرہ:فارسی زبان کے شعرا
زمرہ:فارسی شعرا
زمرہ:کامنز زمرہ جس کا ربط ویکی ڈیٹا پر ہے
زمرہ:مقالے جن میں فارسی زبان کا متن ہے
زمرہ:ایرانی مرد مصنفین
زمرہ:شیراز کی وفیات